คนกรุงเทพฯ ป่วยไข้หวัดใหญ่อันดับ 2 กลุ่มเสี่ยงรับวัคซีนฟรีที่ศูนย์ใกล้บ้าน
พญ.วันทนีย์ วัฒนะ รองปลัด กทม. เปิดเผยว่า สถานการณ์โรคไข้หวัดใหญ่ตั้งแต่เดือน ม.ค.-ก.ค. ในพื้นที่กรุงเทพฯพบว่ามีผู้ป่วยไข้หวัดใหญ่ จำนวน 54,864 ราย เฉลี่ยเดือนละ 8,700 ราย เสียชีวิตแล้วจำนวน 2 ราย ซึ่งเป็นผู้ที่อาศัยอยู่ในพื้นที่เขตหลักสี่ 1 รายและเขตบางพลัด 1 ราย ,ทั้งนี้ จากข้อมูลระบบเฝ้าระวังทางระบาดวิทยา กองควบคุมโรค สำนักอนามัย กทม. พบว่า อัตราป่วยในพื้นที่กรุงเทพฯ เป็นอันดับ 2 ของประเทศ และผู้ป่วยส่วนใหญ่เป็นเด็กที่อยู่ในกลุ่มอายุ 0-14 ปี ซึ่งมีโอกาสเสี่ยงต่อการเสียชีวิตได้ง่าย,กรุงเทพมหานครมีความห่วงใยต่อสุขภาพของประชาชน จึงได้ดำเนินการป้องกันและเฝ้าระวังโรคไข้หวัดใหญ่ สำหรับผู้ที่มีความเสี่ยงสูงต่อการเจ็บป่วยด้วยโรคไข้หวัดใหญ่ได้แก่,1.หญิงตั้งครรภ์ที่มีอายุครรภ์ 4 เดือนขึ้นไป,2.เด็กอายุ 6 เดือนถึง 2 ปี,3.ผู้มีโรคเรื้อรังประจำตัว เช่น ปอดอุดกั้นเรื้อรัง หัวใจ หืดไตวาย หลอดเลือดสมอง เบาหวาน และผู้ป่วยมะเร็งที่อยู่ระหว่างการได้รับเคมีบำบัด,4.ผู้สูงอายุที่อายุ 65 ปีขึ้นไป,5.ผู้พิการทางสมองที่ช่วยเหลือตนเองไม่ได้,6.โรคธาลัสซีเมียและผู้ที่มีภูมิคุ้มกันบกพร่องจากการติดเชื้อเอชไอวี,7.ผู้ที่มีภาวะอ้วนน้ำหนักตั้งแต่ 100 กิโลกรัมขึ้นไป ควรไปรับวัคซีนไข้หวัดใหญ่ ,โดยสามารถรับวัคซีนป้องกันโรคฟรีได้ที่ศูนย์บริการสาธารณสุขใกล้บ้านโดยติดต่อสอบถามรายละเอียดล่วงหน้าก่อนเข้ารับบริการ และสอบถามข้อมูลเพิ่มเติมได้ที่ศูนย์บริการสาธารณสุขใกล้บ้าน หรือกลุ่มงานโรคติดต่อทั่วไป กองควบคุมโรคติดต่อ สำนักอนามัย กรุงเทพมหานคร โทร.0-2203-2887-8.
สถานการณ์โรคไข้หวัดใหญ่ตั้งแต่เดือน ม.ค.-ก.ค. ในพื้นที่กรุงเทพฯพบว่ามีผู้ป่วยไข้หวัดใหญ่ จำนวน 54,864 ราย เฉลี่ยเดือนละ 8,700 ราย
ไข้หวัดใหญ่,วัคซีน,ศูนย์บริการสาธารณสุข,วันทนีย์ วัฒนะ,ผู้ป่วยไข้หวัดใหญ่,หลักสี่,บางพลัด,ข่าวทั่วไป